২০১৮ দিয়ে শুরু করা যাক। সিনেমায় যথারীতি ‘নায়ক’ আছে ‘নায়িকা’ আছে কিন্তু কোটি টাকার প্রশ্ন হলো জুটি কোথায়? নতুন শতকের শুরুতেও শাকিব-অপু জুটি হিসেবে প্রভাবিত করেছে ঢাকার চলচ্চিত্র। অপু সরে যাওয়ার পর শাকিব সেভাবে কাউকে পাননি। যারা তার পর্দা-সঙ্গী হয়েছেন অভিনয়ে পারদর্শিতার অভাবে দর্শকদের কাছে তারা নিজেকে ‘স্বপ্নের দেবী’ করে তুলতে পারেননি নিজেদের। শাকিব তাই নিজেই রাজত্ব করেছেন এককভাবে। এখনও অনেকটা সেরকমই চলছে। বুবলিকে দিয়ে তার সঙ্গে নতুন করে একটা জুটি তৈরির চেষ্টা চললেও এর কোনো প্রভাব এখনও দেখা যাচ্ছে না।